CELEX: 32016D1201
Language: da
Date: 2016-07-13 00:00:00
Title: Europa-Parlamentets, Rådets og Kommissionens afgørelse (EU, Euratom) 2016/1201 af 13. juli 2016 om udnævnelse af medlemmerne af Overvågningsudvalget for Det Europæiske Kontor for Bekæmpelse af Svig (OLAF)

23.7.2016   
            
            
               DA
            
            
               Den Europæiske Unions Tidende
            
            
               L 198/40
            
         EUROPA-PARLAMENTETS, RÅDETS OG KOMMISSIONENS AFGØRELSE (EU, Euratom) 2016/1201
   af 13. juli 2016
   om udnævnelse af medlemmerne af Overvågningsudvalget for Det Europæiske Kontor for Bekæmpelse af Svig (OLAF)
   EUROPA-PARLAMENTET, RÅDET OG EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til traktaten om oprettelse af Det Europæiske Atomenergifællesskab,
   under henvisning til Europa-Parlamentets og Rådets forordning (EU, Euratom) nr. 883/2013 af 11. september 2013 om undersøgelser, der foretages af Det Europæiske Kontor for Bekæmpelse af Svig (OLAF) og om ophævelse af Europa-Parlamentets og Rådets forordning (EF) nr. 1073/1999 og Rådets forordning (Euratom) nr. 1074/1999 (1), særlig artikel 15, stk. 2, og
   ud fra følgende betragtninger:
   
               (1)
            
            
               Artikel 15, stk. 2, i forordning (EU, Euratom) nr. 883/2013 fastsætter, at Overvågningsudvalget for Det Europæiske Kontor for Bekæmpelse af Svig (OLAF) består af fem uafhængige medlemmer med erfaring fra ledende dømmende eller undersøgelsesmæssige funktioner eller sammenlignelige funktioner i tilknytning til kontorets aktivitetsområder. De udnævnes af Europa-Parlamentet, Rådet og Kommissionen efter fælles aftale. Afgørelsen om udnævnelse af medlemmerne af Overvågningsudvalget skal ligeledes indeholde en reserveliste over mulige kandidater, som kan træde i stedet for medlemmer af Overvågningsudvalget i resten af deres mandatperiode, hvis et eller flere af disse medlemmer udtræder af udvalget, afgår ved døden eller bliver permanent uarbejdsdygtig.
            
         
               (2)
            
            
               Ifølge artikel 15, stk. 3, er Overvågningsudvalgets medlemmers mandatperiode på fem år og kan ikke forlænges. Der udskiftes henholdsvis skiftevis tre og to medlemmer for at sikre Overvågningsudvalgets ekspertise.
            
         
               (3)
            
            
               Uanset artikel 15, stk. 3, første punktum, afsluttes mandatperioden for to af Overvågningsudvalgets medlemmer, der er valgt ved lodtrækning, efter de første 36 måneder af perioden, jf. artikel 21, stk. 2. Derfor sluttede mandatperioden for to medlemmer med virkning fra den 23. januar 2012, den 22. januar 2015. I henhold til artikel 15, stk. 4, i forordning (EU, Euratom) nr. 883/2013 fortsatte disse medlemmer med at udføre deres opgaver efter udløbet af deres mandatperiode i afventning af processen med udnævnelse af nye medlemmer af Overvågningsudvalget. Der bør derfor udpeges nye medlemmer, som kan træde i stedet for disse to medlemmer.
            
         
               (4)
            
            
               Efter en udvælgelsesprocedure er Europa-Parlamentet, Rådet og Kommissionen overbevist om, at de personer, der skal udnævnes til medlemmer og mulige medlemmer af Overvågningsudvalget, opfylder de krav om uafhængighed og erfaring fra ledende dømmende eller undersøgelsesmæssige funktioner eller sammenlignelige funktioner i tilknytning til Det Europæiske Kontor for Bekæmpelse af Svigs (OLAF's) aktivitetsområder, der er fastsat i artikel 15, stk. 2, i forordning (EU, Euratom) nr. 883/2013 —
            
         BESTEMT FØLGENDE:
   Artikel 1
   1.   Følgende personer udnævnes fra den dato, hvor denne afgørelse træder i kraft, til medlemmer af Overvågningsudvalget for Det Europæiske Kontor for Bekæmpelse af Svig (OLAF):
   
               —
            
            
               Colette DRINAN
            
         
               —
            
            
               Grażyna Maria STRONIKOWSKA.
            
         2.   Følgende personer udnævnes fra den 23. januar 2017 til medlemmer af Overvågningsudvalget for Det Europæiske Kontor for Bekæmpelse af Svig (OLAF):
   
               —
            
            
               Maria Helena Pereira Loureiro Correia FAZENDA
            
         
               —
            
            
               Petr KLEMENT
            
         
               —
            
            
               Jan MULDER.
            
         3.   Hvis en af ovennævnte personer udtræder af Overvågningsudvalget, afgår ved døden eller bliver permanent uarbejdsdygtig, erstattes vedkommende øjeblikkelig af den første person på nedenstående liste, som endnu ikke er trådt i stedet for et medlem af Overvågningsudvalget:
   
               —
            
            
               Rafael MUÑOZ LÓPEZ-CARMONA
            
         
               —
            
            
               Anca JURMA
            
         
               —
            
            
               Dobrinka MIHAYLOVA
            
         
               —
            
            
               Gerhard JAROSCH
            
         
               —
            
            
               Kalliopi THEOLOGITOU
            
         
               —
            
            
               Antonio BALSAMO
            
         
               —
            
            
               Angelo Maria QUAGLINI.
            
         Artikel 2
   Ved udøvelsen af deres hverv må medlemmerne hverken søge eller modtage instrukser fra nogen regering eller nogen institution, noget organ eller noget kontor eller agentur.
   De må ikke behandle sager, hvori de direkte eller indirekte har personlige interesser, der vil kunne så tvivl om deres uafhængighed, og især familiemæssige og finansielle interesser.
   Medlemmerne af Overvågningsudvalget er underlagt tavshedspligt ved udførelsen af deres opgaver, og de er fortsat underlagt denne pligt efter udløbet af deres mandat.
   Artikel 3
   Medlemmerne af Overvågningsudvalget får godtgjort de udgifter, de pådrager sig i forbindelse med udøvelsen af deres hverv, og modtager et dagligt vederlag for hver dag, de anvender på udførelsen af deres opgaver. Vederlagets størrelse og proceduren for godtgørelse af udgifter fastsættes af Kommissionen.
   Artikel 4
   Kommissionen underretter ovennævnte personer om denne afgørelse og underretter øjeblikkelig enhver, der træder i stedet for et medlem af Overvågningsudvalget i medfør af artikel 1, stk. 3.
   Artikel 5
   Denne afgørelse træder i kraft den 13. juli 2016.
   
      Udfærdiget i Bruxelles, den 13. juli 2016.
      
         
            På Europa-Parlamentets vegne
         
         Martin SCHULZ
         
            Formand
         
      
      
         
            På Rådets vegne
         
         Peter KAŽIMÍR
         
            Formand
         
      
      
         
            På Kommissionens vegne
         
         Kristalina GEORGIEVA
         
            Næstformand
         
      
   
   
      (1)  EUT L 248 af 18.9.2013, s. 1.